Diari Oficial de la Generalitat Valenciana


Sumari del DOGV 3939, del 14-02-2001 (2001/1040)

ORDRE de 30 de desembre de 2000, de la Conselleria de Cultura i Educació, per la qual es convoquen subvencions per a la formació en l'àmbit de l'activitat física i de l'esport.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1040


Data del document
:   30-12-2000

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * suport econòmic
    * reciclatge professional
    * esport professional
    * educació física
    * ajuda pública

ORDRE de 30 de desembre de 2000, de la Conselleria de Cultura i Educació, per la qual es convoquen subvencions per a la formació en l'àmbit de l'activitat física i de l'esport. [2001/1040]
  
La Llei 4/1993 de la Generalitat Valenciana, de 20 de desembre, de l'Esport de la Comunitat Valenciana, en l'article 3 apartat l) establix com una de les línies generals d'actuació de la Generalitat Valenciana la formació i l'actualització del personal tècnic i la regulació de les titulacions esportives.
  
La citada Llei de l'Esport de la Comunitat Valenciana establix en l'article 20, que les federacions esportives col·laboraran i programaran amb la Generalitat Valenciana la formació de tècnics esportius.
  
Així mateix, l'Ordre de 26 de setembre de 1994, de la Conselleria d'Economia i Hisenda de la Generalitat Valenciana, sobre tramitació anticipada d'expedients de despesa, establix que podran tramitar-se anticipadament subvencions a càrrec del capítol IV, sempre que estiguen arreplegades en els annexos de transferències inclosos en el Projecte de Llei de Pressupostos per al pròxim exercici, remés pel Govern Valencià a les Corts.
  
En virtut d'això, i fent ús de les competències en matèria d'esport assignades pel Decret 7/2000 de 22 de maig del president de la Generalitat Valenciana a la Conselleria de Cultura i Educació i d'acord amb el que establix l'article 35 del Llei 5/1983, de 30 de desembre de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
ORDENE
  
Primer. Objecte
  
L'objecte de la present ordre és convocar subvencions per a l'assistència de tècnics i professionals a activitats de formació permanent, així com per a entitats que organitzen activitats formatives a la Comunitat Valenciana, tot això dins de l'àmbit de l'activitat física i de l'esport.
  
Segon. Modalitats de Subvencions
  
Les ajudes que es convoquen i regulen per la present ordre podran ser d'alguna de les següents modalitats:
  
- Ajudes per a l'alumnat que assistisca a activitats diverses de formació permanent en l'àmbit de l'activitat física i de l'esport, tals com congressos, seminaris, jornades tècniques, etc., a les quals es referixen de forma específica les bases arreplegades en l'annex I.
  
- Ajudes per a l'alumnat que assistisca a cursos de formació d'entrenadors i tècnics esportius, als quals es referixen específicament les bases arreplegades en l'annex II.
  
- Ajudes per a federacions esportives de la Comunitat Valenciana que organitzen cursos dirigits a titular tècnics esportius o diplomar entrenadores esportius en les diferents modalitats esportives, als quals es referix específicament les bases arreplegades en l'annex III.
  
- Ajudes per a entitats que organitzen activitats de formació de postgrau i formació permanent en l'àmbit de l'activitat física i de l'esport amb caràcter extraordinari, com ara màsters, congressos, jornades, etc., a la Comunitat Valenciana, a les quals es referix de forma específica les bases arreplegades en l'annex IV.
  
Tercer. Import màxim
  
3.1. L'import global màxim destinat a atendre a les subvencions a què es referix esta ordre serà 8.665.000 PTA. (52.077,70 euros) a càrrec de l'aplicació pressupostària 09.09.457,10 dels pressupostos de la Generalitat Valenciana per al 2001, de les quals seran:
  
- 2.475.000 pessetes (14.875,05 euros) a càrrec de la línia T2515000.
  
- 3.715.000 pessetes (22.327,60 euros) a càrrec de la línia T2793000.
  
- 2.475.000 pessetes (14.875,05 euros) a càrrec de la línia T2794000 .
  
3.2. L'import global, així com tots els tràmits dictats fins al moment immediat anterior al de la Resolució de concessió de la subvenció, estaran condicionats a l'existència de crèdit adequat i suficient en el capítol, secció, servei, programa i línies corresponents que s'establisquen en la Llei de Pressupostos de la Generalitat Valenciana per al 2001.
  
Quart
  
S'establirà una prelació entre les sol·licituds presentades per mitjà de la seua comparació atenent els criteris de valoració fixats en les bases que figuren com annexos I, II, III, i IV, i s'adjudicarà només aquelles que hagen obtingut major valoració fins a l'esgotament del crèdit pressupostari consignat a l'efecte.
  
Quint
  
Aprovar les bases per què es regirà la present convocatòria i que s'arrepleguen en els annexos I, II, III, i IV.
  
DISPOSICIONS FINALS
  
Primera
  
Es delega en el director general de l'Esport la facultat de concedir o denegar estes subvencions, i se li autoritza perquè dicte les resolucions i instruccions necessàries per al desenrotllament i execució de la citada ordre.
  
Segona
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
De conformitat amb el que establix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present ordre, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.
  
València, 30 de desembre del 2000
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases per les quals es regula la concessió de subvencions a tècnics i professionals per a l'assistència a activitats de formació permanent de l'activitat física i de l'esport a la Comunitat Valenciana.
  
1. Beneficiaris
  
Tècnics i professionals de l'activitat física i de l'esport que assistisquen a activitats que tinguen per objecte la formació de postgrau i formació permanent en l'àmbit esportiu, com ara màsters, congressos, jornades tècniques, etc.
  
2. Objecte i aplicació de les ajudes
  
2.1. Les subvencions podran sol·licitar-se per a cobrir parcialment el finançament de despeses de: Matrícula, despeses de viatge, allotjament i manutenció per a assistir a congressos, cursos, jornades o seminaris de formació permanent en l'àmbit esportiu.
  
2.2. Als efectes del que establix el paràgraf anterior, les activitats hauran de generar una despesa mínima de 25.000 pessetes (150,25 euros) que haurà d'especificar-se en el pressupost a què es referix la base 5.3.g del present annex I.
  
2.3. Les activitats formatives hauran de realitzar-se almenys parcialment i haver generat les despeses objecte de sol·licitud durant l'any 2001 i abans del final del termini de presentació de les justificacions.
  
2.4. Les activitats a què es referix el present annex I hauran de tindre per objecte algun dels àmbits següents:
  
a) Àrea de rendiment esportiu. Atés dins d'esta els aspectes referents a àmbits propis de l'entrenament en una o diverses modalitats esportives reconegudes oficialment i altres ciències quan estiguen relacionades amb ell com medicina, fisiologia, biomecànica, i d'altres que puguen considerar-se com a tals.
  
b) Àrea de Gestió de l'Esport. Atés dins d'esta les dirigides a la gestió i direcció d'entitats, programes esportius o instal·lacions esportives.
  
2.5. S'entendran expressament fora de l'àmbit de les subvencions del present annex les activitats següents:
  
a) Les que comporten l'obtenció de títol acadèmic.
  
b) Cursos que comporten titulació o obtenció de diplomes de tècnics esportius de diferents nivells que puguen organitzar les federacions esportives, les seues escoles d'entrenadores o altres entitats.
  
c) Les destinades a la formació del professorat, o que tinguen per objecte aspectes curriculars propis d'assignatures del sistema educatiu reglat.
  
d) Les que estiguen integrades directament o complementàriament, com a seminaris o pràctiques, en plans d'estudis del sistema educatiu.
  
3. Requisits dels beneficiaris
  
Els beneficiaris hauran de reunir els següents requisits:
  
a) Tindre veïnat administratiu en qualsevol municipi de la Comunitat Valenciana.
  
b) Estar en possessió de títol de llicenciat, diplomat, enginyer o equivalent, comptar amb la titulació de tècnic esportiu superior o màxima titulació federativa nacional, o comptar amb la titulació en Formació Professional de Família d'Activitat Física.
  
c) Haver formalitzat la inscripció per a l'activitat formativa objecte de sol·licitud d'ajuda.
  
4. Import global màxim i línia de subvenció que les finança
  
4.1. L'import global màxim de les ajudes a què es referixen la bases arreplegades en el present annex I, serà de 1.225.000 pessetes (7.318,41 euros) a càrrec de l'aplicació pressupostària 93.56.559.32, codi línia T2515000, dels pressupostos de la Generalitat Valenciana per a l'any 2001.
  
4.2.L'import màxim per sol·licitant serà de 100.000 pessetes (601,01 euros) .
  
4.3. L'import de la subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
4.4. Si desenrotllats els actes d'instrucció corresponents i assignades les ajudes a què es referix el present annex I no s'esgotarà l'import global màxim establit en la base 4.1., l'import no adjudicat s'assignarà a les sol·licituds presentades per a les ajudes a què es referix l'annex II de la present Ordre, sense necessitat d'obrir nou termini de sol·licituds.
  
5. Sol·licituds i documentació
  
5.1. L'interessat presentarà una sol·licitud per a cada activitat formativa, amb un màxim de tres activitats per any, i sense superar en conjunt l'import màxim de 100.000 pessetes. (a què es referix la base 4.2. del present annex I) .
  
5.2. Les sol·licituds es realitzaran per mitjà d'instància dirigida al conseller de Cultura i Educació, segons model normalitzat que figura com Annex I B. a la present ordre i que es trobarà a disposició dels interessats en les Seccions d'Esports de les Direccions Territorials de Cultura i Educació.
  
5.3. L'imprés normalitzat de sol·licitud, degudament omplit, anirà acompanyat de la següent informació i documentació:
  
a) Fotocòpia confrontada del DNI, el qual haurà d'anar acompanyat de fotocòpia confrontada del NIF únicament en el cas que el DNI no arreplegue ja estes dades.
  
b) Certificat d'empadronament, en el cas que el DNI no acredite la seua residència a la Comunitat Valenciana.
  
c) Fotocòpia de la titulació, a la qual es referix la base 3.b.
  
d) Currículum. Exclusivament s'incorporaran i acreditaran documentalment aquells mèrits inclosos en el barem de la base 6.2. del present annex I.
  
e) Programació tècnica de l'activitat: convocatòria, dades de l'entitat organitzadora,dates, hores lectives, continguts, etc.
  
f) Fotocòpia confrontada del document que acredite el pagament de la inscripció o de l'admissió a l'activitat.
  
g) Pressupost de gastos per conceptes.
  
h) Fitxa de manteniment de tercers (dades bancàries) segons imprés normalitzat que es podrà retirar en les Seccions d'Esports de les Direccions Territorials de Cultura i Educació, sempre que no s'haja presentat dins del mateix exercici economic, davant de la Direcció General de l'Esport, en compliment de la mateixa o semblant convocatòria de subvencions.
  
5.4. A més de la informació i documentació assenyalada en el punt 5.3., la Direcció General de l'Esport podrà demanar qualsevol altra que considere necessària per al millor coneixement i comprensió de l'aplicació de la subvenció.
  
5.5. Les sol·licituds, es presentaran en el Registre General de la Conselleria de Cultura i Educació, en el Registre Auxiliar de la Direcció General de l'Esport, o en els registres
  
de les direccions territorials de Cultura i Educació, les Seccions o Centres d'Esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.6. El termini de presentació de sol·licituds serà des de l'endemà de la publicació de la present Ordre en el Diari Oficial de la Generalitat Valenciana fins al dia 14 de setembre de 2001, o el primer dia hàbil següent en el cas que este siga inhàbil.
  
5.7. L'admissió a tràmit d'una sol·licitud de subvenció no generarà cap compromís de concessió d'aquella.
  
5.8. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà els interessats perquè l'esmenen en el termini de deu dies, amb indicació que, si així no ho feren, es considerarà que han desistit de la seua petició, després de la resolució dictada pel director general de l'Esport.
  
6. Valoració de les sol·licituds i resolució del procediment
  
6.1.Per a l'estudi i la valoració de les sol·licituds presentades es constituirà una Comissió Tècnica d'Avaluació formada per cinc membres designats pel director general de l'Esport.
  
La Comissió Tècnica d'Avaluació podrà assessorar-se d'experts i professionals per a la valoració de sol·licituds, en cas de considerar-se convenient.
  
6.2. La valoració de les sol·licituds s'efectuarà atenent els següents criteris:
  
6.2.1.Formació acadèmica, valorada amb un màxim de 4 punts.
  
- Títol de Doctor: 4 punts.
  
- Títol de Llicenciat, Enginyer, Arquitecte, o equivalent: 3punts.
  
- Títol de Diplomat: 2 punts.
  
- Títol de Formació Professional de la família d'Activitat Física: 1 pto.
  
S'acreditarà per mitjà de: fotocòpia confrontada de la titulació acadèmica.
  
6.2.2. Formació específica esportiva valorada fins a un màxim de 4 punts:
  
- Entrenador Nacional o equivalent: 0,75 punts
  
- Entrenador Regional o equivalent: 0,5 punts
  
S'acreditarà per mitjà de fotocòpia confrontada de les titulacions més amunt indicades.
  
6.2.3.Publicacions, ponències, comunicacions relacionades amb les activitats fisicoesportives.
  
El conjunt d'este apartat es valorarà fins a un màxim de 3 punts
  
Per cada publicació, ponència o comunicació es podrà obtindre fins a un màxim de 0,25 punts, que s'acreditarà per mitjà de fotocòpia confrontada de les actes del congrés on aparega el nom del sol·licitant i el títol de la publicació, ponència o comunicació o la documentació corresponent.
  
6.2.4. Experiència professional fins a un màxim de 4 punts atenent al següent barem
  
a) Docent, en cursos encaminats a l'obtenció del títol d'Entrenador Nacional organitzats per les federacions esportives o altres organismes, docència en els Centres d'Ensenyança Superior que conduïsquen a l'obtenció del Títol de Llicenciat en Educació Física, Llicenciat en Ciències de l'Activitat Física i Esport, o Diplomat en Magisteri especialitzat en Educació Física.
  
Es valorarà amb 1 punt per curs acadèmic impartit en els Centres d'Ensenyança Superior i 0.5 per cada curs impartit encaminat a l'obtenció del Títol d'Entrenador Nacional o equivalent
  
b) Servicis prestats a les federacions esportives en llocs de director tècnic, gerent o d'altres que es puguen acreditar, a raó de 0,5 per cada any de servici prestat en federacions.
  
c) Entrenador esportiu. A raó de 0,5 per cada any de servici com a entrenador
  
S'acreditarà per mitjà de certificat dels servicis prestats expedit per l'organisme competent.
  
6.2.5. Inclusió com a tècnic de programes de tecnificació de les federacions esportives en col·laboració amb Generalitat Valenciana, i valorarà amb 2 punts per cada any d'experiència fins a un màxim de 10 punts.
  
S'acreditarà per mitjà del corresponent certificat de l'organisme competent.
  
6.2.6. L'acreditació de la condició d'esportista d'elit o alt nivell fins a un màxim de 5 punts. Esta àrea es valorarà amb 5 punts per l'acreditació de la condició d'esportista d'Alt Nivell o Elit A i amb 3 punts per l'acreditació de la condició d'esportista d'Elit B.
  
S'acreditarà per mitjà del corresponent certificat de l'organisme competent.
  
6.2.7. La comissió de valoració podrà afegir fins a un màxim de 10 punts quan l'activitat per a la qual se sol·licita la subvenció es considere d'especial interés atenent la rellevància científica o tècnica, o la seua gran càrrega lectiva.
  
6.3. Una vegada formalitzats els actes d'instrucció corresponents, la Comissió Tècnica d'Avaluació elaborarà proposta de subvenció considerant l'ordre de puntuació obtingut, sense superar l'import màxim per sol·licitant al qual es referix la base 4.2. i l'import global màxim establit en la base 4.1. del present annex I. La Comissió Tècnica d'Avaluació elevarà la proposta de concessió o desestimació al director general de l'Esport que resoldrà sobre l'ajuda i en determinarà la quantia, en delegació del conseller de Cultura i Educació.
  
6.4. El director general de l'Esport resoldrà la concessió o denegació de les sol·licituds presentades, en el termini màxim de tres mesos des de la finalització del termini de presentació d'instàncies. No obstant això, les sol·licituds sobre les quals no es dicte resolució expressa en el termini de tres mesos des de la finalització del termini de presentació d'instàncies, s'entendran denegades.
  
6.5. La Direcció General de l'Esport notificarà als interessats la resolució de concessió o denegació de les sol·licituds presentades, i l'exposarà també públicament en els taulers d'anuncis de les Seccions d'Esports de les direccions territorials de Cultura i Educació d'Alacant, Castelló i València.
  
7. Obligacions dels beneficiaris
  
7.1. Mantindre's en la situació que legitima la seua concessió.
  
7.2. Acreditar el compliment dels requisits i les condicions que determinen la concessió o el gaudi de l'ajuda.
  
7.3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
7.4. Comunicar a la Conselleria de Cultura i Educació l'obtenció de subvencions o ajudes per a la mateixa finalitat procedents de qualssevol altres administracions o ens públics o privats.
  
7.5. Acreditar degudament la realització i l'aprofitament de l'activitat per a la qual es concedix l'ajuda per mitjà del corresponent certificat d'aprofitament o títol corresponent.
  
8. Modificació de la resolució de concessió
  
8.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
8.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
9. Procediment de pagament, termini i forma de justificació
  
9.1. El pagament es realitzarà d'una sola vegada i una vegada justificada degudament l'ajuda.
  
9.2. Per al cobrament de l'ajuda, els beneficiaris hauran de presentar la documentació següent:
  
- Certificat d'Assistència i/o aprofitament.
  
- Relació firmada de les factures que s'aporten.
  
- Fotocòpia confrontada de les factures corresponent a les despeses.
  
9.3. Les justificacions hauran de presentar-se abans del 15 de novembre del 2001, llevat que s'amplie este termini en la resolució de concessió de subvencions.
  
10. Reintegrament de les subvencions
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la que la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit contemplat en la base 8.1, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenrotllada.
  
11. Disposició final
  
En tot el que no està previst en esta ordre, els beneficiaris se sotmetran al que establix el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici que es tracte.
  
Tot això sense perjuí del règim d'infraccions i sancions previst en el títol VI del Text Refós de la Llei d'Hisenda Pública de la Generalitat Valenciana.
  
ANNEX II
  
Bases per les quals es regula la concessió de subvencions a tècnics per a cursar estudis d'entrenador i tècnic esportiu
  
1. Beneficiaris
  
Alumnes que cursen estudis per a diplomar-se o titular-se com a entrenador o tècnic esportiu durant l'any 2001.
  
2. Objecte i aplicació de les ajudes
  
2.1. Les subvencions podran sol·licitar-se per a cobrir parcialment el finançament de despeses generats pels cursos d'entrenador o tècnic esportiu.
  
2.2. Els cursos objecte de sol·licitud hauran d'haver programat i desenrotllat conforme al que establix el Reial Decret 1913/1997, de 19 de desembre, (BOE núm. 20 de 23 de gener de 1998) i en l'Ordre de 5 de juliol de 1999 (BOE núm. 167 de 14 de juliol de 1999) , per la qual es regulen dites ensenyances i hauran d'haver obtingut o estar en condició d'obtindre l'autorització administrativa a les quals es referix l'article vint-i-sis, punt u, de la citada ordre de 5 de juliol de 1999.
  
2.3. Els cursos en altres comunitats autònomes podran ser objecte de sol·licitud, quan no existisca programat un curs de la modalitat esportiva i nivell a la Comunitat Valenciana per a l'any 2001.
  
2.4. Les activitats formatives hauran de realitzar-se almenys parcialment i haver generat les despeses objecte de sol·licitud durant l'any 2001 i abans del final del termini de presentació de les justificacions.
  
3. Requisits dels beneficiaris
  
Els beneficiaris hauran de reunir els següents requisits:
  
a) Tindre veïnat administratiu en qualsevol municipi de la Comunitat Valenciana, que es trobe a una distància igual o superior a 20 quilòmetres de la localitat o localitats on es desenrotlle el curs.
  
b) Haver sigut admés al curs objecte de sol·licitud d'ajuda.
  
4. Import global màxim i línia de subvenció que les finança
  
4.1.L'import global màxim de les ajudes a què es referixen la bases arreplegades en el present annex II, serà d'1.250.000 pessetes. (7.423,42 euros) a càrrec de l'aplicació pressupostària 81.59.440.52, codi línia T2515000, dels pressupostos de la Generalitat Valenciana per al 2001.
  
4.2. L'import de les ajudes serà, sempre que no se supere l'import global màxim establit en el punt anterior, d'un mínim de 25.000 pessetes (150,25 euros) i un màxim de 100.000 pessetes. (601,01 euros) .
  
4.3. L'import de la subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
4.4. Si desenrotllats els actes d'instrucció corresponents i assignades les ajudes a què es referix el present annex II no s'esgotarà l'import global màxim establit en la base 4.1, l'import no adjudicat s'assignarà a les sol·licituds presentades per a les ajudes a què es referix l'annex I de la present ordre, sense necessitat d'obrir nou termini de sol·licituds.
  
5. Sol·licituds i documentació
  
5.1. Les sol·licituds es realitzaran per mitjà d'instància dirigida al conseller de Cultura i Educació, segons model normalitzat que figura com annex II B, a la present ordre i que es trobarà a disposició dels interessats en les Seccions d'Esports de les direccions Territorials de Cultura i Educació.
  
5.2. L'imprés normalitzat de sol·licitud, degudament omplit, anirà acompanyat de la següent informació i documentació:
  
a) Fotocòpia confrontada del DNI, havent d'anar acompanyat de fotocòpia confrontada del NIF únicament en el cas que el DNI no arreplegue ja estes dades.
  
b) Certificat d'empadronament, en el cas que el DNI no acredite la seua residència a la Comunitat Valenciana.
  
c) Programació de l'activitat: cost, convocatòria, dades d'entitat organitzadora, dates, hores lectives, continguts, etc. En este apartat se citarà la normativa a l'empara de la qual es programa el curs, i, si és procedent, la resolució d'autorització.
  
d) Fotocòpia confrontada del document que acredite el pagament de la inscripció o de l'admissió a l'activitat.
  
e) Currículum. Exclusivament s'incorporaran i acreditaran documentalment aquells mèrits inclosos en el barem en la base 6.2. del present annex.
  
f) Fitxa de manteniment de tercers (dades bancàries) segons imprés normalitzat que es podrà retirar en les Seccions d'Esports de les direccions Territorials de Cultura i Educació, sempre que no s'haja presentat dins del mateix exercici econòmic, davant de la Direcció General de l'Esport, en compliment de la mateixa o semblant convocatòria de subvencions.
  
5.3. A més de la informació i documentació assenyalada en el punt 5.2, la Direcció General de l'Esport podrà demanar qualsevol altra que considere necessària per al millor coneixement i comprensió de l'aplicació de la subvenció.
  
5.4. Les sol·licituds, es presentaran en el Registre General de la Conselleria de Cultura i Educació, en el registre auxiliar de la Direcció General de l'Esport, o en els registres de les Direccions Territorials de Cultura i Educació, les Seccions o Centres d'Esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.5. El termini de presentació de sol·licituds serà des de l'endemà de la publicació de la present ordre en el Diari Oficial de la Generalitat Valenciana fins al dia 14 de setembre del 2001, o el primer dia hàbil següent en el cas que este siga inhàbil.
  
5.6. L'admissió a tràmit d'una sol·licitud de subvenció no generarà cap compromís de concessió d'aquella.
  
5.7. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà els interessats perquè l'esmenen en el termini de deu dies, amb indicació que, si així no ho feren, es considerarà que n'han desistit de la petició, després de la resolució dictada pel director general de l'Esport.
  
6. Valoració de les sol·licituds i resolució del procediment
  
6.1. Per a l'estudi i valoració de les sol·licituds presentades es constituirà una Comissió Tècnica d'Avaluació formada per cinc membres designats pel director general de l'Esport. La Comissió Tècnica d'Avaluació podrà assessorar-se d'experts i professionals per a la valoració de sol·licituds, en cas de considerar-se convenient.
  
6.2. La valoració de les sol·licituds s'efectuarà atenent els següents criteris:
  
6.2.1. Valoració del nombre i distància de desplaçaments a realitzar per a activitats pròpies del període lectiu del curs objecte de sol·licitud. Esta àrea es valorarà sobre un total de 20 punts.
  
6.2.2.Experiència professional fins a un màxim de 20 punts atenent el següent barem:
  
a) Servicis de caràcter tècnic o esportius prestats a les federacions esportives en llocs de director tècnic, en programes de tecnificació, o d'altres que puguen considerar-se, a raó de 2 punts per any.
  
b) Entrenador esportiu a raó d'1 per cada any de servici com a entrenador.
  
S'acreditarà per mitjà de certificat dels servicis prestats expedit per l'organisme competent.
  
6.2.3. L'acreditació de la condició d'esportista d'elit o alt nivell fins a un màxim de 5 punts. Esta àrea es valorarà amb 5 punts per l'acreditació de la condició d'esportista d'Alt Nivell o Elit "A" i amb 3 punts per l'acreditació de la condició d'esportista d'Elit "B".
  
S'acreditarà per mitjà del corresponent certificat de l'organisme competent.
  
6.2.4. La comissió tècnica de valoració podrà atorgar fins a un màxim de 5 punts per altres circumstàncies concurrents que puguen ser de consideració.
  
6.3. Una vegada formalitzats els actes d'instrucció corresponents, la Comissió Tècnica d'Avaluació elaborarà proposta de subvenció considerant l'ordre de puntuació obtingut, l'import màxim per sol·licitant al qual es referix la base 4.2. i l'import global màxim establit en la base 4.1. del present annex II. La Comissió avaluadora elevarà la proposta de concessió o desestimació al director general de l'Esport que resoldrà sobre l'ajuda i determinarà la seua quantia, en delegació del conseller de Cultura i Educació.
  
6.4. El director general de l'Esport resoldrà la concessió o denegació de les sol·licituds presentades, en el termini màxim de tres mesos des de la finalització del termini de presentació d'instàncies. No obstant això, les sol·licituds sobre les quals no es dicte resolució expressa en el termini de tres mesos des de la finalització del termini de presentació d'instàncies, s'entendran denegades.
  
6.5. La Direcció General de l'Esport notificarà als interessats la resolució de concessió o denegació de les sol·licituds presentades, exposant-se també públicament en els taulers d'anuncis de les Seccions d'Esports de les Direccions Territorials de Cultura i Educació d'Alacant, Castelló i València.
  
7. Obligacions dels beneficiaris
  
7.1. Mantindre's en la situació que legitima la seua concessió.
  
7.2. Acreditar el compliment dels requisits i condicions que determinen la concessió o gaudi de l'ajuda.
  
7.3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
7.4. Comunicar a la Conselleria de Cultura i Educació l'obtenció de subvencions o ajudes per a la mateixa finalitat procedents de qualssevol altres administracions o ens públics o privats.
  
7.5. Acreditar degudament la realització i l'aprofitament de l'activitat per a la qual es concedix l'ajuda per mitjà del corresponent certificat d'aprofitament o títol corresponent.
  
8. Modificació de la resolució de concessió
  
8.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
8.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
9. Procediment de pagament, termini i forma de justificació
  
9.1. El pagament es realitzarà d'una sola vegada i una vegada justificada degudament l'ajuda.
  
9.2. Per al cobrament de l'ajuda, els beneficiaris hauran de presentar la documentació següent:
  
- Certificat d'Assistència i aprofitament.
  
- Relació firmada de les factures que s'aporten.
  
- Fotocòpia confrontada de la factura corresponent a la inscripció a l'activitat, o d'altres despeses generades per import igual o superior a l'ajuda concedida.
  
9.3. Les justificacions hauran de presentar-se abans del 15 de novembre del 2001, llevat que s'amplie este termini en la resolució de concessió de subvencions.
  
10. Reintegrament de les subvencions
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit que consta en la base 8.1, quan la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat desenrotllada.
  
11. Disposició final
  
En tot el no previst en esta ordre, els beneficiaris se sotmetran al que establix el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici que es tracte.
  
Tot això sense perjuí del règim d'infraccions i sancions previst en el títol VI del Text Refós de la Llei d'Hisenda Pública de la Generalitat Valenciana.
  
ANNEX III
  
Bases per les quals es regula la concessió de subvencions a federacions esportives de la Comunitat Valenciana per a l'organització de cursos de formació conduents a titular i diplomar tècnics i entrenadors en les distintes modalitats esportives.
  
1. Beneficiaris
  
Podran ser beneficiaris de les ajudes incloses en este annex les federacions esportives de la Comunitat Valenciana inscrites en el Registre d'Entitats Esportives de la Comunitat Valenciana.
  
2. Objecte i aplicació de les ajudes
  
2.1. Les subvencions podran sol·licitar-se per a cobrir parcialment les despeses que es generen en l'exercici 2001, per l'organització per part de les Federacions Esportives i dins dels seus propis plans de formació, de cursos de formació conduents a titular i diplomar tècnics i entrenadors en les seues modalitats esportives corresponents.
  
2.2. Les despeses a què es podran destinar les subvencions seran:
  
- Honoraris del professorat.
  
- Despeses de material didàctic
  
- Despeses d'organització i gestió de l'activitat.
  
3. Requisits
  
3.1.Podran sol·licitar les ajudes les federacions esportives de la Comunitat Valenciana inscrites en el Registre d'Entitats Esportives de la Comunitat Valenciana, que programen cursos de tècnics esportius i entrenadors durant el 2001, i que tinguen el seu inici amb anterioritat al dia 30 de setembre del 2001.
  
3.2. Els cursos s'adaptaran en la seua programació i requisits al que establix la disposició transitòria primera del Reial Decret 1913/1997, de 19 de desembre (BOE núm. 20 de 23 de gener de 1998) , i en l'Ordre de 5 de juliol de 1999 (BOE núm. 167 de 14 de juliol de 1999) , i hauran d'haver obtingut o estar en condició d'obtindre l'autorització administrativa a la qual es referix l'apartat vint-i-sis, punt un, de la citada Ordre de 5 de juliol de 1999.
  
3.3. De forma excepcional i en relació amb el que establix el punt anterior, les federacions amb modalitats esportives autòctones podran sol·licitar subvencions a l'empara de la present ordre per als cursos d'entrenadores que programen sempre que s'adapten a l'estructura organitzativa, nivells de formació, requisits d'accés, duració mínima i requisits del professorat establits en el Reial Decret 1913/1997, de 19 de desembre i en l'Ordre de 5 de juliol de 1999 citats en el punt anterior.
  
3.4. En el cas que la federació sol·licitant tinga programat el bloc comú conjunt amb una altra federació esportiva, haurà de fer constar esta circumstància.
  
3.5.Per a garantir el compliment del que establix la present base, la Direcció General de l'Esport podrà demanar si ho estima necessari de les entitats sol·licitants la documentació que estime necessària.
  
3.6. Els diplomes i certificats que expedisquen les federacions esportives en relació amb els cursos que realitzen quedaran subjectes a la normativa aplicable, a efectes d'homologació, revalidació i altres reconeixements a què puguen donar lloc.
  
4. Import global màxim i línia de subvenció que les finança
  
4.1.L'import global màxim de les ajudes a què es referixen la bases arreplegades en el present annex III, serà de 2.475.000 pessetes. (14.875,05 euros) a càrrec de l'aplicació pressupostària 20.50.738.09, codi línia T2794000, dels pressupostos de la Generalitat Valenciana per al 2001.
  
4.2. Per l'organització de cada curs de formació es podrà percebre una ajuda d'un mínim de 100.000 pessetes i fins a un màxim de 400.000 pessetes (2375,49 euros) . En qualsevol cas, per la totalitat de cursos de formació que organitze cada entitat beneficiària podrà percebre fins a un import màxim de 800.000 pessetes (4.750,99 euros) .
  
4.3. La subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
5. Sol·licituds i documentació
  
5.1. Les sol·licituds es realitzaran per mitjà d'instància dirigida al conseller de Cultura i Educació, segons model normalitzat que figura com annex III B a la present ordre i que es trobarà a disposició dels interessats en les Seccions d'Esports de les direccions Territorials de Cultura i Educació.
  
5.2. L'imprés normalitzat de sol·licitud, degudament omplit, anirà acompanyat de la següent informació i documentació:
  
5.2.1. Projecte de l'activitat segons model que es facilitarà en les Seccions d'Esports de les direccions territorials de Cultura i Educació, especificant en qualsevol cas:
  
- Nivell d'ensenyances i nom del diploma que atorga.
  
- Nombre de places convocades i quotes d'inscripció.
  
- Pla d'estudis amb hores lectives per matèries i blocs.
  
- Programa del curs amb dates, horaris, instal·lacions i localitats de celebració.
  
?Dades d'identificació del director/a del curs i quadro de professors i tribunals, especificant funcions, matèries a impartir i titulació que els capacita.
  
- Règim de seguretat adoptat.
  
- Convocatòria del curs, amb la informació pública a remetre als interessats.
  
5.2.2. Pressupost de l'activitat, ingressos i despeses, incloent totes l'ajudes concedides i/o sol·licitades, així com les aportacions tècniques i materials que realitza cada una, concretant en qualsevol cas el concepte a què es destina la subvenció sol·licitada.
  
5.2.3. Dades relatives al nombre de llicències d'esportistes i tècnics per nivell de formació i per províncies, nombre d'entitats i nombre d'equips per províncies. Estes dades s'aportaran relatius a la seua modalitat, i si és procedent especialitat esportiva corresponent i per a la temporada en curs.
  
5.2.4. En el cas que el sol·licitant programe el bloc comú en col·laboració amb altres federacions esportives, segons el que establix la base 3.4. del present annex III, presentarà acord firmat pels respectius presidents de federació, i assumirà el sol·licitant el finançament de despeses i organització del citat bloc comú.
  
5.2.5. Fitxa de manteniment de tercers (dades bancàries) segons imprés normalitzat que es podrà retirar en les seccions d'esports de les Direccions Territorials de Cultura i Educació.
  
5.2.6. Acreditar que es troben al corrent de les seues obligacions tributàries i davant de la Seguretat Social, per mitjà de certificat referit al moment de finalització del termini de presentació de sol·licituds, en la forma establida en l'Ordre de 30 de maig de 1996, de la Conselleria d'Economia i Hisenda (DOGV núm. 2775 de 21-06-96) . Excepte els casos exonerats per l'article 3 de l'Ordre citada, entre d'altres, subvencions lliurades a favor d'entitats locals i totes aquelles que en conjunt no superen la quantia de tres-centes mil pessetes per concepte i any.
  
No serà necessària la presentació de la documentació requerida en els apartats 5.2.5. i 5.2.6. quan ja s'hagen presentat, dins del mateix exercici econòmic, davant de la Direcció General de l'Esport, en compliment de la mateixa o semblant convocatòria de subvencions.
  
5.3. A més de la informació i documentació assenyalada en el punt 5.2, la Direcció General de l'Esport podrà demanar qualsevol altra que considere necessària per al millor coneixement i comprensió de l'aplicació de la subvenció.
  
5.4. Les sol·licituds, es presentaran en el Registre General de la Conselleria de Cultura i Educació, en el Registre Auxiliar de la Direcció General de l'Esport, o en els registres de les direccions territorials de Cultura i Educació, les Seccions o Centres d'Esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.5. El termini de presentació de sol·licituds serà de 60 dies hàbils a comptar a partir del dia següent de la publicació de la present ordre en el Diari Oficial de la Generalitat Valenciana.
  
5.6. L'admissió a tràmit d'una sol·licitud de subvenció no generarà cap compromís de concessió d'aquella.
  
5.7. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà els interessats perquè l'esmenen en el termini de deu dies, amb indicació que, si així no ho feren, es considerarà que han desistit de la seua petició, després de la resolució dictada pel director general de l'Esport.
  
6. Valoració de les sol·licituds i resolució del procediment
  
6.1.Per a l'estudi i la valoració de les sol·licituds presentades, es constituirà una Comissió Tècnica d'Avaluació formada per cinc membres designats pel director general de l'Esport. La Comissió Tècnica d'Avaluació podrà assessorar-se d'experts i professionals per a la valoració de sol·licituds, en cas de considerar-se convenient.
  
6.2. La valoració de les sol·licituds s'efectuarà atenent els següents criteris:
  
6.2.1. L'experiència de l'entitat en l'organització d'activitats de semblant naturalesa, així com l'efectiu aprofitament de subvencions concedides a l'efecte en les convocatòries corresponents als dos exercicis anteriors es valorarà fins a un 20% del total.
  
6.2.2. La major demanda de formació de tècnics esportius per al nivell i modalitat o especialitat esportiva de l'activitat per a la qual se sol·licita subvenció, valorant la relació entre el nombre de llicències d'esportistes, nombre d'entitats i equips federats i llicències de tècnics de cada nivell. Este apartat es valorarà fins a un 20% del total.
  
6.2.3. El nombre més gran d'hores lectives es valorarà sobre un 20% del total.
  
6.2.4. La major necessitat en funció del menor nombre de places convocades, així com la col·laboració amb altres federacions segons el que establix l'apartat 3.4. del present annex III i la necessitat d'utilització d'instal·lacions específiques, singulars, i de desplaçament a estes, es valorarà fins a un 20% del total.
  
6.2.5. L'equilibri i l'Ordrenació del pressupost d'ingressos i gastos, aportació d'altres entitats o patrocinadors, etc., es valorarà fins a un 20% del total.
  
6.3. Una vegada formalitzats els actes d'instrucció corresponents, la Comissió Tècnica d'Avaluació elevarà la proposta de concessió o desestimació al director general de l'Esport que resoldrà sobre l'ajuda i determinarà la seua quantia, en delegació del conseller de Cultura i Educació.
  
6.4. El director general de l'Esport resoldrà la concessió o denegació de les sol·licituds presentades, en el termini màxim de tres mesos des de la finalització del termini de presentació d'instàncies. No obstant això, les sol·licituds sobre les quals no es dicte resolució expressa en el termini de tres mesos des de la finalització del termini de presentació d'instàncies, s'entendran denegades.
  
6.5. La Direcció General de l'Esport notificarà als interessats la resolució de concessió o denegació de les sol·licituds presentades, s'exposarà també públicament en els taulers d'anuncis de les Direccions Territorials de Cultura i Educació d'Alacant, Castelló i València.
  
7. Obligacions dels beneficiaris
  
7.1. Mantindre's en la situació que legitima la seua concessió.
  
7.2. Acreditar el compliment dels requisits i condicions que determinen la concessió o gaudi de l'ajuda.
  
7.3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
7.4. Comunicar a la Conselleria de Cultura i Educació l'obtenció de subvencions o ajudes per a la mateixa finalitat procedents de qualssevol altres administracions o ens públics o privats.
  
7.5. Fer constar expressament en tota informació o documentació pròpia dels cursos la col·laboració de la Generalitat Valenciana, Conselleria de Cultura i Educació.
  
7.6. Procedir a la convocatòria pública del curs, així com garantir la seguretat dels participants per mitjà d'una pòlissa que cobrisca la responsabilitat civil, assistència sanitària de primers auxilis i els danys per accident, incloent invalidesa i mort.
  
7.7. Desenrotllar el curs per al qual s'haja concedit la subvenció mantenint les seues condicions, i sol·licitant autorització de qualsevol modificació de les condicions que, en funció de les circumstàncies, hagen d'adoptar-se.
  
7.8. Justificar la subvenció concedida d'acord amb el que estipula la base 10, del present annex III.
  
7.9. Dins del termini de 30 dies des de la finalització de l'activitat formativa, els beneficiaris hauran de presentar memòria acadèmica, incloent còpia confrontada de les actes de qualificacions per matèries, blocs i qualificació global, especificant relació d'alumnes aptes i no aptes.
  
8. Modificació de la resolució de concessió.
  
8.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
8.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
9. Responsabilitats
  
La Generalitat Valenciana no assumix cap responsabilitat sobre possibles danys i perjuís en què puguen incórrer les institucions o entitats organitzadores, o membres del seu equip durant la realització de l'activitat subvencionada, en la seu en què es desenrotllen o respecte a tercers.
  
10. Procediment de pagament, termini i forma de justificació
  
10.1. El pagament es realitzarà d'una sola vegada quan s'haja justificat degudament l'activitat objecte de subvenció.
  
10.2. Les justificacions hauran de presentar-se abans del 15 de novembre del 2001, llevat que s'amplie el termini en la resolució de concessió de subvencions.
  
10.3. Per al cobrament de la subvenció, els beneficiaris hauran de presentar la documentació següent:
  
- Acreditació de trobar-se al corrent de les seues obligacions tributàries i davant de la Seguretat Social, per mitjà de certificat referit al moment de finalització del termini de presentació de sol·licituds, en la forma establida en l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.96) .
  
- Certificat que arreplegue el resum de despeses
  
- Compte justificatiu, acreditatiu de la deguda aplicació de l'import de la subvenció a les activitats per a les quals va sol·licitar l'ajuda econòmica, acompanyada dels documents que justifiquen les despeses efectuades, en original i còpia.
  
Una vegada comprovats els documents, es tornaran a les entitats els originals per a la seua custòdia. Els justificants del compte justificatiu hauran de complir els requisits formals legalment establits.
  
10.4. Queden exclosos de la possibilitat de justificació amb fons procedents de la subvenció els despeses ocasionades per:
  
- Adquisició d'immobilitzat
  
- Adquisició de béns destinats a la venda.
  
- Aportacions a sistemes complementaris de pensions.
  
- Multes i recàrrecs per pròrroga o constrenyiment imposat per qualsevol administració pública.
  
- Els bitllets emesos i no utilitzats.
  
- Despeses extres d'hotel.
  
- Indemnitzacions per raó de servici que superen les quanties màximes establides per la Generalitat Valenciana per al seu personal.
  
- Despeses sumptuàries.
  
- Despeses socials (Primes per assegurança de vida?) excepte la quota a la Seguretat Social i la resta de cotitzacions socials.
  
- Indemnitzacions per acomiadament.
  
- Bestretes reintegrables.
  
- Despeses d'altres exercicis (els ocasionats en anys diferents al de l'aplicació de la subvenció) .
  
10.5.Respecte de l'Impost sobre el Valor Afegit (IVA) , s'estarà a allò que s'ha disposat a continuació:
  
- Si l'entitat beneficiària només realitza operacions declarades exemptes per l'Agència Tributària, es podrà justificar íntegrament a càrrec de la subvenció concedida, l'IVA suportat.
  
- Si l'entitat beneficiària realitza operacions no declarades exemptes per l'Agència Tributària, només podrà justificar a càrrec de la subvenció concedida, l'IVA suportat no deduïble per aplicació del percentatge de prorrata que li siga d'aplicació.
  
11. Reintegrament de les subvencions
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit contemplat en la Base 8.1, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenrotllada.
  
12. Disposició final
  
En tot el que no està no previst en esta ordre, els beneficiaris se sotmetran al que establix la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici que es tracte.
  
Tot això sense perjuí del règim d'infraccions i sancions previst en el títol VI del Text Refós de la Llei d'Hisenda Pública de la Generalitat Valenciana.
  
ANNEX IV
  
Bases per a les quals es regula la concessió de subvencions a entitats per a l'organització d'activitats de formació permanent de tècnics i professionals de l'activitat física i de l'esport a la Comunitat Valenciana.
  
1. Beneficiaris
  
Podran sol·licitar les ajudes a què es referix el present annex IV les universitats, els ens locals o ajuntaments de la Comunitat Valenciana, federacions esportives i altres entitats sense ànim de lucre de la Comunitat Valenciana que organitzen activitats de formació permanent de tècnics i professionals de l'activitat física i de l'esport.
  
2. Objecte i aplicació de les ajudes
  
Les subvencions podran sol·licitar-se per a cobrir parcialment les despeses per l'organització i realització, a càrrec de les entitats a què es referix l'apartat anterior, d'activitats de formació permanent de tècnics i professionals de l'activitat física i esport, sempre que s'enquadren en les àrees d'interés prioritari per a la Direcció General de l'Esport de la Conselleria de Cultura i Educació a què es referix l'apartat següent.
  
3. Requisits
  
3.1.Es consideren àrees d'interés prioritari per a les ajudes a què es referix el present annex IV les següents:
  
- Àrea de rendiment esportiu. Atés dins d'esta les referents als àmbits propis de l'entrenament en una o diverses modalitats esportives reconegudes oficialment i aquelles ciències auxiliars relacionades com a medicina, fisiologia, biomecànica i d'altres que puguen considerar-se com a tal.
  
- Àrea de la Gestió Esportiva. Atés dins d'esta les dirigides a la gestió i direcció d'entitats, programes esportius o instal·lacions esportives.
  
3.2. S'entendran dins de la present Ordre les activitats de formació de postgrau, màster universitari, etc., que convoquen les universitats de la Comunitat Valenciana sempre que es programen amb una càrrega lectiva superior als 4 crèdits.
  
3.3. Queden expressament fora de l'àmbit de les subvencions previstes en el present annex IV les següents activitats:
  
- Cursos que comporten l'obtenció de títol acadèmic, incloent aquells seminaris o activitats que formen part del pla d'estudis d'estos.
  
- Cursos específics de formació del professorat, o cursos i programes de formació esportiva ordinaris que programen periòdicament universitats i altres entitats docents.
  
- Cursos destinats a titular o obtindre diplomes de capacitació referits a modalitats esportives de:
  
\* Instructors, monitors, experts, especialistes, o altres capacitacions, que puguen convocar distintes entitats.
  
\* Entrenadors i tècnics esportius que organitzen federacions esportives als quals es referix específicament l'annex III de la present ordre.
  
4. Import global màxim i línia de subvenció que les finança
  
4.1. L'import global màxim de les ajudes a què es referixen la bases arreplegades en el present annex, serà de 3715.000 pessetes. (22.327,60 euros) a càrrec de l'aplicació pressupostària 09.09.457,10, línia codi T2793000, dels pressupostos de la Generalitat Valenciana per al 2001.
  
4.2. L'import de la subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
5. Sol·licituds i documentació
  
5.1. Les sol·licituds es realitzaran per mitjà d'instància dirigida al conseller de Cultura i Educació, segons model normalitzat que figura com annex IV B a la present ordre i que es trobarà a disposició dels interessats en les Seccions d'Esports de les Direccions Territorials de Cultura i Educació.
  
5.2. L'imprés normalitzat de sol·licitud, emplenat com cal, anirà acompanyat de la següent informació i documentació:
  
5.2.1. Projecte de l'activitat especificant en tot cas:
  
- Nombre de places convocades.
  
- Currículum de l'activitat, amb hores lectives per matèries i blocs
  
- Programa del curs amb dates, horaris, instal·lacions i localitats de celebració.
  
- Dades d'identificació del director/a del curs i quadre de professors.
  
5.2.2. Pressupost global de l'activitat, amb detall d'ingressos i despeses, especificant altres institucions o entitats col·laboradores detallant aportacions econòmiques, incloses totes les ajudes concedides i/o sol·licitades, concretant el concepte a què es destina la subvenció sol·licitada.
  
5.2.3. Fitxa de manteniment de tercers (dades bancàries) segons imprés normalitzat que es podrà retirar en les Seccions d'Esports de les direccions territorials de Cultura i Educació. No serà necessària la presentació d'este document quan ja s'hagen presentat, dins del mateix exercici econòmic, davant de la Direcció General de l'Esport, en compliment de la mateixa o semblant convocatòria de subvencions.
  
5.2.4. Acreditar que es troben al corrent de les seues obligacions tributàries i davant de la Seguretat Social, per mitjà de certificat referit al moment de finalització del termini de presentació de sol·licituds, en la forma establida en l'Ordre de 30 de maig de 1996, de la Conselleria d'Economia i Hisenda (DOGV núm. 2775 de 21-06-96) . Excepte els casos exonerats per l'article 3 de l'ordre citada, entre d'altres, subvencions lliurades a favor d'entitats locals o totes aquelles que en conjunt no superen la quantia de tres-centes mil pessetes per concepte i any.
  
No serà necessària la presentació de la documentació requerida en els apartats 5.2.3. i 5.2.4. quan ja s'hagen presentat, dins del mateix exercici econòmic, davant de la Direcció General de l'Esport, en compliment de la mateixa o semblant convocatòria de subvencions.
  
5.3. A més de la informació i documentació assenyalada en el punt 5.2, la Direcció General de l'Esport podrà demanar qualsevol altra que considere necessària per al millor coneixement i comprensió de l'aplicació de la subvenció.
  
5.4. Les sol·licituds, es presentaran en el Registre General de la Conselleria de Cultura i Educació, en el registre auxiliar de la Direcció General de l'Esport, o en els registres de les Direccions Territorials de Cultura i Educació, les seccions o centres d'Esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.5. El termini de presentació de sol·licituds serà de 60 dies hàbils a comptar a partir del dia següent de la publicació de la present ordre en el Diari Oficial de la Generalitat Valenciana.
  
5.6. L'admissió a tràmit d'una sol·licitud de subvenció no generarà cap compromís de concessió d'aquella.
  
5.7. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà els interessats perquè l'esmenen en el termini de deu dies, amb indicació que, si així no ho fera, se li tindrà per desistit de la seua petició, després de la resolució dictada pel director general de l'Esport.
  
6. Valoració de les sol·licituds i resolució del procediment
  
6.1.Per a l'estudi i valoració de les sol·licituds presentades es constituirà una Comissió Tècnica d'Avaluació formada per cinc membres designats pel director general de l'Esport. La Comissió Tècnica d'Avaluació podrà assessorar-se d'experts i professionals per a la valoració de sol·licituds, en cas de considerar-se convenient.
  
6.2. La valoració de les sol·licituds s'efectuarà atenent els següents criteris:
  
6.2.1. El nombre més gran d'hores així com la relació entre el nombre d'hores lectives i el preu, es valorarà fins a un 20% del total.
  
6.2.2. L'experiència general docent de l'entitat organitzadora i experiència específica en activitats formatives semblants a la proposta, es valorara fins a un 20% del total.
  
6.2.3. El major àmbit de l'activitat programada: Àmbit autonòmic, nacional o internacional de l'activitat, valorant les entitats i quadro de professionals que en ella participen, es valorarà es valorarà fins a 20% del total.
  
6.2.4. L'equilibri i l'Ordrenació del pressupost d'ingressos i gastos, aportació d'altres entitats o patrocinadors, etc., es valorarà fins al 20% del total.
  
6.2.5. Les places gratuïtes i altres millores oferides, es valorarà fins a un 20% del total.
  
6.3. Una vegada formalitzats els actes d'instrucció corresponents, la Comissió Tècnica d'Avaluació elevarà la proposta de concessió o desestimació al director general de l'Esport que resoldrà sobre l'ajuda i determinarà la quantia d'esta, en delegació del conseller de Cultura i Educació.
  
6.4. El director general de l'Esport resoldrà la concessió o denegació de les sol·licituds presentades, en el termini màxim de tres mesos des de la finalització del termini de presentació d'instàncies. No obstant això, les sol·licituds sobre les quals no es dicte resolució expressa en el termini de tres mesos des de la finalització del termini de presentació d'instàncies, s'entendran denegades.
  
6.5. La Direcció General de l'Esport notificarà als interessats la Resolució de concessió o denegació de les sol·licituds presentades exposant-se també públicament en els taulers d'anuncis de les direccions territorials d'Alacant, Castelló i València.
  
7. Obligacions dels beneficiaris
  
7.1. Mantindre's en la situació que legitima la seua concessió.
  
7.2. Acreditar el compliment dels requisits i condicions que determinen la concessió o gaudi de l'ajuda.
  
7.3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
7.4. Comunicar a la Conselleria de Cultura i Educació l'obtenció de subvencions o ajudes per a la mateixa finalitat procedents de qualssevol altres administracions o ens públics o privats.
  
7.5. Incloure convenientment, en el material que es remeta o elabore amb motiu de la realització de l'activitat, la col·laboració de la Generalitat Valenciana, segons model que haurà d'arreplegar-se en la Direcció General de l'Esport.
  
7.6. Desenrotllar el curs per al qual s'haja concedit la subvenció mantenint les condicions d'este, i sol·licitant qualsevol modificació en estes que en funció de les circumstàncies hagen d'adoptar-se.
  
7.7. Dins del termini de 30 dies des de la finalització de l'activitat formativa els beneficiaris hauran de presentar un informe de l'activitat realitzada, adjuntant actes, documentació facilitada i conclusions d'esta.
  
7.8. Justificar la subvenció concedida d'acord amb el que estipula la base 10, del presente annex IV.
  
8. Modificació de la resolució de concessió
  
8.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
8.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
9. Responsabilitats
  
La Generalitat Valenciana no assumix cap responsabilitat sobre possibles danys i perjuís en què puguen incórrer les institucions o entitats organitzadores, o membres del seu equip durant la realització de l'activitat subvencionades, en la seu en què es desenrotllen o respecte a tercers.
  
10. Procediment de pagament, termini i forma de justificació
  
10.1. El pagament es realitzarà d'una sola vegada quan s'haja justificat degudament l'activitat objecte de subvenció.
  
10.2. Les justificacions hauran de presentar-se abans del 15 de novembre del 2001, llevat que s'amplie el termini en la resolució de concessió de subvencions.
  
10.3. Per al cobrament de la subvenció, els beneficiaris hauran de presentar la documentació següent:
  
- Acreditació de trobar-se al corrent de les seues obligacions tributàries i davant de la Seguretat Social, per mitjà de certificat referit al moment de finalització del termini de presentació de sol·licituds, en la forma establida en l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.96) .
  
- Certificat que arreplegue el resum de despeses
  
- Compte justificatiu, acreditatiu de la deguda aplicació de l'import de la subvenció a les activitats per a les quals va sol·licitar l'ajuda, acompanyada dels documents que abonen les despeses efectuades, en original i còpia. Una vegada comprovats els documents, es tornaran a les entitats els originals per a la seua custòdia. Els justificants del compte justificatiu hauran de complir els requisits formals legalment establits.
  
10.4. Queden exclosos de la possibilitat de justificació amb fons procedents de la subvenció les despeses ocasionades per:
  
- Adquisició d'immobilitzat
  
- Adquisició de béns destinats a la venda.
  
- Aportacions a sistemes complementaris de pensions.
  
- Multes i recàrrecs per pròrroga o constrenyiment imposat per qualsevol administració pública.
  
- Els bitllets emesos i no utilitzats.
  
- Despeses extres d'hotel.
  
- Indemnitzacions per raó de servici que superen les quanties màximes establides per la Generalitat Valenciana per al seu personal.
  
- Despeses sumptuàries.
  
(Despeses socials (Primes per assegurança de vida?) excepte la quota a la Seguretat Social i la resta de cotitzacions socials.
  
- Indemnitzacions per acomiadament.
  
- Bestretes reintegrables.
  
- Despeses d'altres exercicis (les ocasionades en anys diferents al de l'aplicació de la subvenció) .
  
10.5. Pel que fa a l'impost sobre el Valor Afegit (IVA) , s'estarà a allò que s'ha disposat a continuació:
  
- Si l'entitat beneficiària només realitza operacions declarades exemptes per l'Agència Tributària, es podrà justificar íntegrament a càrrec de la subvenció concedida, l'IVA suportat.
  
- Si l'entitat beneficiària realitza operacions no declarades exemptes per l'Agència Tributària, només podrà justificar a càrrec de la subvenció concedida, l'IVA suportat no deduïble per aplicació del percentatge de prorrata que li siga d'aplicació.
  
11. Reintegrament de les subvencions
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit contemplat en la Base 8.1, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenrotllada.
  
13. Disposició final
  
En tot el que no està previst en esta ordre, els beneficiaris se sotmetran al que establix el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici que es tracte.
  
Tot això sense perjuí del règim d'infraccions i sancions previst en el títol VI del Text Refós de la Llei d'Hisenda Pública de la Generalitat Valenciana.